Heradstveit var ekspert på politiske konflikter og prosesser i Midtøsten. Hans sosialpsykologiske perspektiver basert på inngående intervjuer med politiske leder i Israel og arabiske land var et viktig nybrottsarbeid som fikk internasjonal anerkjennelse. Han studerte også den politiske utvikling i muslimske land utenfor den arabiske verden, særlig i Kaukasus, Sentral-Asia og Tyrkia. I de senere år arbeidet han særlig med og publisert arbeider om Iran. Heradstveit beskjeftiget seg også med retorikk og politisk kommunikasjon og var, sammen med Tore Bjørgo, forfatter av læreboken (1987). Han var en av de første statsvitere i Norge som tok opp studiet av terrorisme og utga i 1993 boken , sammen med Tore Bjørgo.